กรณีศึกษา เส้นทางความเป็นหนึ่ง ในตลาดรถกระบะของ ISUZU
หากพูดถึงรถกระบะ คนส่วนใหญ่จะนึกถึง ISUZU     เพราะ ISUZU คือแบรนด์รถกระบะที่อยู่ในเมืองไทยมานาน 63 ปี มียอดการผลิตในเมืองไทยมากกว่า 4 ล้านคัน ที่น่าสนใจ  แชมป์ยอดขายอันดับ 1 ในตลาดรถกระบะเมืองไทยในขณะนี้ก็คือ ISUZU
30 ก.ย. 2563

กรณีศึกษา เส้นทางความเป็นหนึ่ง ในตลาดรถกระบะของ ISUZU /โดย ลงทุนแมน
หากพูดถึงรถกระบะ คนส่วนใหญ่จะนึกถึง ISUZU    
เพราะ ISUZU คือแบรนด์รถกระบะที่อยู่ในเมืองไทยมานาน 63 ปี
มียอดการผลิตในเมืองไทยมากกว่า 4 ล้านคัน
ที่น่าสนใจ 
แชมป์ยอดขายอันดับ 1 ในตลาดรถกระบะเมืองไทยในขณะนี้ก็คือ ISUZU
สำหรับสถานการณ์ล่าสุดในครึ่งปีแรก ISUZU มียอดขาย 67,625 คัน
มากกว่าคู่แข่งเบอร์สองถึง 36.3%
ความแข็งแกร่งทั้งหมดทำให้ ISUZU เป็นอันดับ 1 ในตลาดรถกระบะเมืองไทย
และได้รับรางวัล The Most Valuable Brands of the Year 2020 ในด้านรถกระบะ
แล้วเส้นทางความสำเร็จของ ISUZU เป็นอย่างไร
ลงทุนแมนจะเล่าให้ฟัง
รู้หรือไม่ว่า ชื่อ ISUZU เป็นชื่อของแม่น้ำศักดิ์สิทธิ์ที่ไหลผ่านวิหารอิเสะ เกาะฮอนชู ประเทศญี่ปุ่น
ในปี พ.ศ. 2500 ได้มีการนำเข้ารถบรรทุกอีซูซุคันแรกมาขายและสร้างยอดขายได้ดีเกินคาด 
ทำให้อีก 6 ปีต่อมา เริ่มมีการประกอบรถในประเทศไทย และมียอดขายเติบโตขึ้นเรื่อยๆ 
จนในที่สุดบริษัทแม่ในประเทศญี่ปุ่น
ตัดสินใจครั้งสำคัญย้ายฐานการผลิตจากญี่ปุ่นมาอยู่ในประเทศไทย
อีกทั้งมีการตั้งบริษัทใหม่อีกหนึ่งบริษัทคือ อีซูซุมอเตอร์ อินเตอร์เนชั่นแนล โอเปอเรชั่น (ประเทศไทย) จำกัด
ทำหน้าที่ส่งออกรถกระบะและรถอเนกประสงค์จากฐานการผลิตในไทยไปยังทั่วโลก
แล้วทำไมกระบะของ ISUZU ถึงประสบความสำเร็จ?
คำตอบก็น่าจะเป็นเรื่องการที่บริษัทให้ความสำคัญกับการคิดค้นเทคโนโลยีใหม่ๆ 
ที่ตอบสนองการใช้งานของลูกค้าอย่างลงตัว
รู้หรือไม่ว่าตลอดเวลาที่ผ่านมา ISUZU มักเป็นผู้ใช้เทคโนโลยี
สร้างมาตรฐานใหม่ให้แก่วงการตลาดรถกระบะเมืองไทย
พ.ศ. 2528 เป็นแบรนด์แรกที่คิดค้นรถกระบะตอนครึ่งหรือ Spacecab  
ที่จะมีช่องด้านหลังปรับเป็นที่นั่งได้  ซึ่งต่อมาก็มีคู่แข่งทำตาม
จนปัจจุบัน Spacecab กลายเป็นรถกระบะอีกหนึ่งประเภทที่ได้รับความนิยมถึงทุกวันนี้
พ.ศ. 2529 คิดค้นระบบ “Direct Injection” ซึ่งแรงกว่าระบบเก่า Swirl Chamber
ที่ใช้มาก่อนหน้านี้ถึง 12 แรงม้าและประหยัดน้ำมัน 24% 
ซึ่งในตอนนั้น ISUZU เป็นรถกระบะที่แรงและประหยัดน้ำมันที่สุด
พ.ศ. 2539 นำเกียร์อัตโนมัติมาใช้กับรถกระบะเป็นรายแรก
จนในปี พ.ศ. 2545 ได้เปิดตัวกระบะรุ่นใหม่ ISUZU D-MAX 
ซึ่งเป็นรุ่นที่เรารู้จักจนถึงวันนี้ พร้อมกับสร้างสารพัดปรากฏการณ์ต่างๆ มากมาย เช่น
การนำเครื่องยนต์ 1.9 ดีดีไอ บลูเพาเวอร์ ซึ่งเป็นเครื่องยนต์ดีเซล 1,900 ซีซี. ที่ให้ทั้งสมรรถนะความแรง 
ประหยัดน้ำมันและปล่อยมลพิษต่ำ
หรือล่าสุดเมื่อปีที่แล้ว ได้เปลี่ยนโฉม ISUZU D-MAX ใหม่หมด 
ที่ว่ากันว่านี้คือรถกระบะที่ดีที่สุดทั้งในแง่เทคโนโลยีและดีไซน์ที่ ISUZU เคยมีมา
จนสามารถ “พลิกเกม” กลับมามียอดขายรถกระบะอันดับ 1 ในเมืองไทย
ที่น่าสนใจอีกอย่างคือดีไซน์ของรถกระบะ ISUZU ทุกรุ่นมีการปรับเปลี่ยนตามกาลเวลา
จากรถกระบะที่มีดีไซน์เก่าๆ กลายเป็นรถกระบะคนเมืองทันสมัย
ถึงตรงนี้เราจะเห็นได้ว่า สิ่งที่ทำ ISUZU แซงหน้ารถกระบะแบรนด์อื่นๆ
ก็คือการปรับเปลี่ยนเทคโนโลยีและดีไซน์ให้ถูกใจลูกค้าตลอดเวลา
และเรื่องนี้ถือเป็นหัวใจสำคัญที่สุด ที่ทำให้ ISUZU เป็นแบรนด์อันดับหนึ่งในตลาดรถกระบะในไทย เวลานี้..
References
-เอกสารข้อมูลบริษัท ตรีเพชรอีซูซุเซลส์ จำกัด
-www.autodeft.com/deftscoop/isuzu-pickups-history-60-years-thailand